
Budapesti történeti homlokzatok vakolati habarcsai

Dolgozatunk Budapest VII. kerületének történeti homlokzatait vizsgálja a teljes épületállomány érintésével. A munkát felmérés készítésével kezdtük, amely során közel 2000 homlokzatot vizsgáltunk meg és dokumentáltunk. Célunk az épületállomány felmérésével átfogó képet adni a homlokzatok állapotáról, anyaghasználatáról és elsősorban az alkalmazott vakolatok típusáról. Munkánkban bemutatjuk a magyarországi vakolatok történetét, összetevőit és alkalmazási területeit, majd a felmérést összegezve kimutatjuk, hogy mikor és milyen arányban alkalmazták őket a vizsgált területen. Az így elkészített adatbázis segítségével egy esetleges homlokzatfelújítás esetén gyorsabb és szakszerűbb kivitelezést tehetünk lehetővé.



